polyglot-tagger/wikipedia-language-snippets-filtered huggingface dataset:
అతను చదువుకొన్న బందరు జాతీయ కళాశాలలో 1923లో ఒక సంవత్సరం అధ్యాపకుడిగా పనిచేసి ఆనాటి విద్యార్థులైన మరుపూరు కోదండరామిరెడ్డి, వై.బి.రెడ్డి, బెజవాడ గోపాలరెడ్డి, కౌతా ఆనందమోహన్, కౌతా రామమోహన్ వంటి ఉద్ధండుల మెప్పును పొందాడు. కర్నూలులో వెల్లాల శంకరశాస్త్రి ఇతని ప్రియశిష్యుడు. బందరు జాతీయ కళాశాలలో విశ్వనాథ సత్యనారాయణ ఇతనికి సహాధ్యాయి. ఉన్నవ లక్ష్మీనారాయణ కుమారుడైన అర్జునరావుకు ఇతడు సంస్కృతం నేర్పించాడు. 1921లో బెజవాడలో గాంధీని దర్శించాడు. గాంధీ విదేశీ వస్తు బహిష్కరణ పిలుపుననుసరించి ఖద్దరును ధరించాడు.
ఇతడు బహుముఖీన ప్రతిభావంతుడు. కేవలం సంస్కృత రచనలేకాక ఆయుర్వేదంలో ఇతడు దిట్ట. ఇతని ఆయుర్వేద చిట్కాలు, ప్రసంగాలు ఆకాశవాణిలో ఎన్నో ప్రసారమైనాయి. ఎంతో మంది రోగులకు స్వయంగా ఆయుర్వేద మందులను తయారు చేసి ఇచ్చి స్వస్థత చేకూర్చాడు. అంతేగాక వడ్రంగి, కంసాలి వంటి వృత్తులలో కూడా ఇతనికి ప్రవేశం ఉంది. తన ఇంటి తలుపులకు తానే స్వయంగా చెక్కిన వాణీ విలాస నిలయః అన్న అందమైన అక్షరాలు, తన ఇంటిలో స్వయంగా తయారు చేసుకున్న కర్ర స్టాండ్లకు చెక్కిన మామిడి పిందెల అలంకరణ ఇతడి ప్రతిభకు నిదర్శనాలు.
సామాన్యమైన కుటుంబంలో పుట్టి, గురువుల క్రమశిక్షణలో ప్రకాశించి రాజాస్థానాలు చేరి ఉన్నతమైన విలువను పొందిన వారిలో తెల్కపల్లి రామచంద్రశాస్త్రి ఒకడు.ఇతడు నాగర్‌కర్నూల్ జిల్లా, కోడేరు మండలం, రాజాపురం గ్రామంలో డిసెంబర్ 6న, 1902లో శేషమాంబ, సుబ్రమణ్యం దంపతులకు జన్మించాడు.ఇంటి దగ్గరే వేదవిద్యను అభ్యసించి, ఆ తరువాత వనపర్తి, కర్నూలు, శ్రీకాళహస్తి, ఆకిరిపల్లి, చిట్టిగూడూరు,బందరులలో ఎంతో మంది పండితప్రకాండుల వద్ద సుమారు పన్నెండేళ్లు సంస్కృత విద్యను అభ్యసించాడు.
1924లో స్వగ్రామానికి తిరిగివచ్చి గద్వాల రాణి ఆది లక్ష్మిదేవమ్మ ఆస్థానంలో సంస్కృత విద్వాంసుడిగా నియమించబడ్డాడు. ఇతడు గద్వాల మహారాణికి ఆంతరంగికుడు. గద్వాల రాణికి కుటుంబ, పాలనాపర సమస్యలు వచ్చినప్పుడు ఇతడు తగిన సూచనలు, సలహాలు ఇచ్చాడు. ఇతడు 1959లో రాజాపురం గ్రామానికి మొదటి సర్పంచ్‌గా ఏకగ్రీవంగా ఎన్నికై,కిరోసిన్‌తో నడిచే వీధి దీపాలను ఏర్పాటు చేయడమేకాక పంచాయతీ అభివృద్ధి కోసం కొత్తగా ఆలోచించి వచ్చిన డబ్బును దుర్వినియోగపరచకుండా గ్రామ అభివృద్ధికి ఉపయోగించిన ప్రజానాయకుడు.
తెల్కపల్లి రామచంద్రశాస్త్రి సంస్కృత కవితలు, సాహిత్యోపన్యాసాలు ఆకాశవాణిలో ఎన్నో ప్రసారమైనాయి. కామకోటి, ఆంధ్రభూమి, సనాతన మత ప్రచారిణి, సమాలోచన మొదలైన పత్రికలు ఇతని రచనలను ప్రచురించాయి. వనపర్తికి చెందిన విక్రాల నరసింహాచార్యులతో కలిసి ఇతడు జంట కవిత్వం చెప్పాడు. ఆమనగల్లు మండలం సింగంపల్లెలో అష్టావధానం చేశాడు.
1922- 23 సంవత్సరం నుంచి ఇతని సాహిత్య ప్రస్థానం ప్రారంభమైంది. ఇతని మొదటి రచన 27 ఆర్యావృత్తాలతో కూడిన భారతీ తారామాల అనే శారదాస్తుతి. దీనిని ఇతడు బందరులో ఉన్నప్పుడే రచించాడు. మాణిక్యప్రభు పీఠాన్ని దర్శించి ఆశువుగా కవితా కాంతా స్వయంవరం అను ఖండకావ్యాన్ని చెప్పాడు. ఇది 1926లో ముద్రించబడింది.
ప్రజలతో మమేకమై, వారి సామాజిక కష్ట, నష్టాలలో పాలుపంచుకుంటూ, సమాజంతో సన్నిహిత సంబందం కలిగి ఉండి, వారి ప్రేమను, అభిమానాన్ని, గౌరవాన్ని పొందుతూ, ప్రజలు తమపై ఉంచిన నమ్మకాన్ని నిలబెట్టుకుంటూ, సహనం, ఓర్పు, చిరునవ్వు ప్రదర్శిస్తూ నిభద్ధతతో, అంకిత భావంతో, నిస్వార్ధంగా సమాజం కోసం పనిచేసే వ్యక్తీ లేదా వ్యవస్థకు మాత్రమే నేటి సమాజాన్ని మార్చగల అవకాశం ఉంది అటువంటి వ్యవస్థే .
ఎప్పుడైనా ఇద్దరు మనుషులు లేదా ఇరు వర్ఘాల మధ్య సఖ్యత లోపించినప్పుడు అక్కడ సమన్వయ కర్త యొక్క అవసరం ఏర్పడుతుంది. ప్రజలు, ప్రభుత్వం మధ్య సఖ్యత లోపించినందున ఈ రెండింటి మధ్యా సమన్వయ కర్తగా, వారధిగా పనిచేస్తుంది
గౌరవించడం, ప్రేమించడం, ఆదరించడం, సేవించడం, రక్షించడం అప్రమత్తం చేయడం, చైతన్యవంతులను చేయడం ద్వారా మాత్రమే ప్రజలకు దగ్గరవుతుంది,
వంటి సామాజిక వ్యవస్థకు చంచల స్వభావం గల వ్యక్తులు తమ వ్యక్తిత్వాలకు అనుగుణంగా వ్యవస్థ యొక్క ధిశ, దశ లను నిర్దేశించడం సరికాదని భావింఛి నేరుగా కు ఒక స్వతంత్ర వ్యక్తిత్వాన్ని నిర్దేశించడం జరిగింది, ఏ వ్యక్తి కు మార్గాదర్శకునిగా వ్యవహరించినప్పటికీ యొక్క కార్య కలాపాలన్నింటిలోనూ ఈ వ్యక్తిత్వాన్ని అనుసరించి నిర్ణయాలు తీసుకోవడం జరుగుతుంది, దీని వలన మార్పు చెందని కచ్చితమైన స్వభావం కు ఉంటుంది, తద్వారా ఎటువంటి పరిస్థితులు ఎదురైనప్పటికీ తన ఆలోచనా విధానాన్ని, తన వ్యక్తిత్వాన్ని మార్చుకోవటం జరుగదు.
1608 చైత్ర శుద్ధ నవమి రోజు సమర్ద రామదాసు జన్మించారు. మహారాష్ట్రలో ఇప్పటికీ ఈ రోజుని ‘దాస నవమి’గా జరుపుకుంటారు. ఔరంగాబాద్ లోని శంభాజీనగర్కు 100 మైళ్ళ దూరంలోని జామ్ అనే గ్రామంలో ఈయన జన్మించారు. తండ్రి సూర్యాజీపంత్ ఠోసాల్ ఆ గ్రామంలోని శ్రీరామ మందిరంలో పూజారి, తల్లి రాణూభాయి గృహిణి. ఒకనాడు సూర్యాజీ పంత్ శ్రీరామ మందిరంలో భక్తులకు శ్రీరామ జనన ఘట్టం వున్న అద్యాయాన్ని ప్రవచిస్తున్న సమయంలోనే రాణూబాయికి మగసంతానం కలిగిందట. అందుకే సూర్యనారాయణుని ప్రసాదంగా భావించి ఆ బాలుడికి ‘నారాయణ’ అని మొదట పేరు పెట్టారు. అలా నామకరణం జరిగిన రోజు వైశాఖ పూర్ణిమ. తల్లిదండ్రులతో పాటు జామ్ నగరమంతా ఆనందంతో సంబరాలు చేసుకున్నదట. ఆనందంతో నాట్యం చేస్తూ ఇలా పాటలు పాడారని ఇప్పటికీ చెప్పుకుంటుంటారు.
సమర్ధరామదాసు తెలంగాణలో కూడా తిరుగాడారు.నిజామాబాదుకి 5 కి.మీ. ల దూరంలో చిన్న కొండమీద వున్న గుడి ఇది. గుడి చిన్నదయినా ఆవరణ విశాలమైనది. చాలా ఆకర్షణీయంగా వుంటుంది. గుడి మొత్తం, ముందు ధ్వజ స్తంభంతోసహా సింధూర వర్ణంతో కనులవిందు చేస్తుంది. ఖిల్లా రఘునాధాలయంలాగానే ఈ ఆలయానికీ, ఛత్రపతి శివాజీకీ సంబంధముంది. ఛత్రపతి శివాజీ గురువైన ఇతను ఆ ఆలయంలోని ఆంజనేయస్వామి విగ్రహం ఆకారాన్ని స్వయంగా గీసి, ఆ రూపురేఖల ప్రకారం విగ్రహాన్ని చేయించి ఇక్కడ స్ధాపించారుట. చుట్టూ మఠాధిపతుల సమాధులు ఉన్నాయి.
సరిగ్గా మిట్టమధ్యాహ్నం 12 గంటలకు సూర్యుడు కాసేపు ఆగిపోయాడు ఎందుకో తెలుసా? నారాయణుడు జన్మించాడు, సఖులారా, నారాయణుడు జన్మించాడు - అని ఆ పాటకు అర్ధం) నారాయణ కంటే మూడుసంవత్సరాలకు ముందు పుట్టి అతనికి అన్నస్థానంలో వున్న వాడు గంగాధర్. పిల్లలు లేరనుకుంటున్న సమయంలో రాణూభాయి, సూర్యాజీల వివాహం అయిన 24 సంవత్సరాల తర్వాత గంగాధర్ పుట్టాడు. ఆతర్వత 3 సంవత్సరాలకు నారాయణ జన్మించాడు
లోతుగా ఆలోచించడం ఇతనికి చిన్నతనం నుండే అబ్బింది. బాగా అల్లరి చేస్తున్నాడని ఒకనాడు తల్లి కోప్పడితే అలిగిన నారాయణ ఒక రోజంగా చీకటి గదిలో కూర్చుని ధ్యానం చేసుకుంటూ గడిపుతుండటం తల్లికి కనిపించింది.‘ నారాయణా !
భారతదేశ చరిత్రలో సమర్దరామదాసు పాత్ర చాలా కీలకమైనది. ప్రధానంగా అనేక సంకటాలలో అణగారపోయిన హిందూ జాతిని జాగృతం చేయడంలో తను ప్రత్యేకమైన వ్యూహాత్మక ప్రణాళికను అవలంబించాడు.శివాజీకి మత గురువు ఛత్రపతి శివాజీ హిందవీ స్వరాజ్యాన్ని ఏర్పరచి మలుపు తిప్పటంలో సమర్ధ రామదాసు పాత్ర గురుతుల్యమైనది.
ఆయన "కుటుంబ నియంత్రణ" విభాగంలో స్క్రిప్ట్ రచయితగా, తర్వాత "నాటక విభాగం"లో కార్యక్రమ నిర్వహణాధికారిగా పనిచేశారు. అప్పుడే దాదాపు 40 నాటికల్ని, నాటకాల్ని రాసి ప్రసారం చేశారు. అలాగే ప్రయోక్తగా మల్లాది వెంకటకృష్ణమూర్తి , ముదిగొండ శివప్రసాద్ , వాసిరెడ్డి సీతాదేవి , యండమూరి వీరేంద్రనాథ్ లాంటి ప్రముఖ రచయితల నవలలను రేడియో నాటకాలుగా ప్రసారం చేశారాయన. రేడియోలో ఆదివారాల్లో వచ్చే "కార్మికుల కార్యక్రమం"లో "బాలయ్య"గా ఆయన పాత్ర పోషించారు. చిన్నక్క, ఏకాంబరం పాత్రలతో పాటు బాలయ్యగా శ్రోతలు ఆయనను ఆదరించారు. సుమారు నాలుగేళ్లు ఈ కార్మికుల కార్యక్రమాన్ని నిర్వహించి రికార్డు సృష్టించారు. అప్పట్లో ప్రతి ఆదివారం సంక్షిప్త శబ్దచిత్రం శీర్షిక తో ప్రసారమయ్యే తెలుగు చలనచిత్రాల కూర్పు కూడా చేసేవారు.
ఆయన ప్రముఖ నిర్మాత దుక్కిపాటి మధుసూదనరావు నిర్మించిన అమెరికా అబ్బాయి సినిమాకు కథ రాసారు. దుక్కిపాటిగారికి రేడియో వాళ్లంటే ఎంతో అభిమానం. ఆ చిత్రానికి ప్రముఖ రేడియో ఆర్టిస్ట్ ఎర్రమనేని చంద్రమౌళి మాటలు రాశారు. తర్వాత ఈ ప్రశ్నకు బదులేది, పెళ్లిళ్లోయ్ పెళ్లిళ్లు అనే సినిమాలకు సంభాషణలు రాశారు. మరో మాయాబజార్, అమృత కలశం చిత్రాలకు సహ రచయితగా వ్యవహరించారు. టెలివిజన్ లో బాగా ప్రేక్షకాదరణ పొందిన ‘మనోయజ్ఞం’ సీరియల్‌కు 40 ఎపిసోడ్లకు స్క్రిప్ట్ రాశారు.
ఆయనకు ముగ్గురు కొడుకులు. ఇద్దరు కొడుకులు అమెరికాలో ఉంటారు. రెండో కుమారుడు జీడిగుంట శ్రీధర్ టీవీ సీరియళ్లలో నటుడు. అలాగే వెండితెరపై వర్ధమాన నటుడు వరుణ్ సందేశ్ ఆయన పెద్ద కుమారుడు విజయసారథి కుమారుడు. మనుమరాలు వీణా సాహితి కూడా పాటల రచయిత్రి. ఆమె అలా మొదలైంది సినిమాలో పాటలను వ్రాసారు.
ఆయన ప్రముఖ తెలుగు రచయిత. ఆయన ఆలిండియా రేడియో, హైదరాబాదు కేంద్రంలో 28 సంవత్సరాలపాటు తన సేవలనందించారు. కేవలం రచనపై ఉన్న ఆసక్తితోనే ఆంధ్రప్రదేశ్ విద్యాశాఖలో ప్రభుత్వ ఉద్యోగం వదులుకుని ఆకాశవాణిలో అడుగుపెట్టి పదవీ విరమణ వరకు అందులోనే ఉండిపోయారాయన.
జీడిగుంట రామచంద్ర మూర్తి ప్రముఖ సాహితీవేత్త. రేడియో నాటకాలు రాయడం, వాటిల్లో నటించడం; కథలు, నాటికలు, నవలలు, సినిమాలకు సంభాషణలు, అనువాద వ్యాసాల రచన. ఇలా అన్నింట్లో తన కలానికున్న సత్తా చాటారు జీడిగుంట రామచంద్రమూర్తి.
ఐఆర్ఎన్ఎస్‌ఎస్ అనునది ఇండియన్ రీజినల్ నావిగేసన్ శాటిలైట్ సిస్టం అను అంగ్లపదం యొక్క సక్షింప్త నామం. 2013 నాటికి నౌకాయాన, విమానయాన, ఇతర వాహన గమనాగమన పర్యవేక్షణకు అవసరమైన స్వంత ఉపగ్రహ ఆధారిత దిక్సూచి వ్యవస్థ భారత దేశానికి లేదు. ఈ విషయంలో భారతదేశం విదేశాల సహకారం తీసుకుంటున్నది. స్వంత దిక్సూచి వ్యవస్థ ఏర్పరచుకొనే ఉద్దేశంతో రూపొందించిన ప్రణాళికయే ఈ ఐఆర్ఎన్ఎస్‌ఎస్ . భారతదేశం లోని మొత్తం భూభాగాన్ని, సముద్రభాగాన్ని 24 గంటల పర్యవేక్షించడానికి 7 ఐఆర్ఎన్ఎస్ ఎస్ ఉపగ్రహాలను అంతరిక్షంలో ప్రవేశపెట్టాలని నిర్ణయించారు. ఆ పరంపరలో మొదటగా ప్రయోగించినదే ఐఆర్ఎన్ఎస్ ఎస్-1ఏ ఉపగ్రహం. ఐఆర్ఎన్ఎస్‌ఎస్ శ్రేణికి చెందిన భారతీయ అంతరిక్ష పరిశోధన సంస్థ ఇస్రో తయారు చేసింది.
ఈ ఉపగ్రహం రెండురకాల ఉపకరణాల సమూదాయాన్నికలిగిఉన్నది. అందులో ఒకటి దిక్సూచి సంబంధించింది. రెండవది రేంజింగ్ ఉపకరణాలు కలిగి ఉన్నాయి. నావిగేషన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది. నావిగేషన్ కు సంబంధించిన ఉపకరణాలు 5- బ్యాండ్ , -బ్యాండ్ లో పనిచేస్తాయి. నావిగేషన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించు రుబీడియం పరమాణు గడియారం అమర్చబడింది.
ఐఆర్‌ఎన్‌ఎస్‌ వ్యవస్థ భూతల, ఆకాశ, సాగరాల్లో దిక్సూచి సేవలందిస్తుంది. ఓడల గమనాన్ని ఎపటికప్పుడు పర్యవేక్షించేందుకు ఉపయోగపడుతుంది. విపత్తుల సమయంలో బాధితులకు సహాయకారిగా పనిచేస్తుంది. భారతదేశం చుట్టూ 1,500 కి.మీ దాకా విస్తరించిన ప్రాంతంలో సేవలందిస్తుంది. ఇప్పటివరకు అమెరికా , రష్యా , ఐరోపా , చైనా , జపాన్ లు మాత్రమే స్వంత నావిగేసన్ వ్యవస్థలను కలిగి ఉన్నాయి. త్వరలో భారతదేశంకూడా వాటి వరుసలో చేరబోతున్నది.
ఐఆర్ఎన్ఎస్ ఎస్-1ఏ ఉపగ్రహాన్ని ఆంధ్రప్రదేశ్లోని నెల్లూరు జిల్లాలోని శ్రీహరికోటలో ఉన్న సతీష్ ధావన్ అంతరిక్షకేంద్రంలోని మొదటి ప్రయోగ వేదిక నుండి, పిఎస్ఎల్ వి-సీ22ద్వారా అంతరిక్ష కక్ష్యలో ప్రవేశ పెట్టారు.ఉపగ్రహాన్నిరాత్రి 11గంటలకు సమయంలో 2013, జూలై 1 న కక్ష్యలో విజయవంతంగా ప్రవేశపెట్టారు. ఈ ఉపగ్రహం జీవిత కాలం 10 సంవత్సరాలు. ఉపగ్రహాన్ని అంతరిక్షంలో భూ సమన్వయ కక్ష్యలో ప్రవేశపెట్టారు.
ఈ ఉపగ్రహాన్ని అంతరిక్షంలో నిర్దేశించిన కక్ష్యలో ప్రవేశపెట్టడానికి పిఎస్ఎల్‌వి అనే ఉపగ్రహవాహక నౌకను ఉపయోగించారు. పిఎస్ఎల్ వి-సీ22 ఉపగ్రహవాహక నౌక రకానికి చెందిన రాకెట్. ఇది 1400-1700 కిలో బరువు ఉన్న ఉపగ్రహాలను సుర్యానువర్తిత కక్ష్యలోను, భూస్థిర బదిలీ కక్ష్యలోను ప్రవేశపెట్టగల సామర్ధ్యాన్ని కలిగి ఉంది.
ఎస్.హెచ్.కపాడియా ముంబైలో 1947లో జన్మించారు. ఆసియా ఖండంలో ప్రాచీన న్యాయకళాశాల అయిన ప్రభుత్వ న్యాయ కళాశాల, ముంబైలో గ్రాడ్యుయేషన్ చేసారు. నగరంలోని ప్రభుత్వ లా కళాశాలలో పట్టా పొందాక కొంతకాలం క్లర్కుగా పనిచేశారు. క్లాస్‌-4 ఉద్యోగిగా కెరీర్‌ ప్రారంభించిన ఆయన ప్రముఖ కార్మిక న్యాయవాది అయిన ఫిరోజ్ దమానియా వద్ద చేరారు. తరువాత 1974 సెప్టెంబరు 10 న బొంబాయి హైకోర్టులో న్యాయవాదిగా చేరారు.
ఆయన సెర్నాజ్ ను వివాహం చేసుకున్నారు. వారికి కుమారుడు, కుమార్తె ఉన్నారు. వారి కుమారుడు ఛార్టెడ్ అకౌంటెంత్ గా పనిచేస్తున్నారు. కపాడియాకు ఆర్థికశాస్త్రం, పబ్లిక్ ఫైనాన్స్, ప్రాయోగిక భౌతిక శాస్త్రం, హిందూ, భౌద్ధ తత్వాల పై మక్కువ ఎక్కువ. ఆయన జనవరి 4, 2016 న మరణించారు.
వోడాఫోన్ కేసు తీర్పు, మీడియా విచారణ విషయంలో ఐదుగురు జడ్జీలతో కూడిన ధర్మాసనం తీర్పు లాంటివి జస్టిస్ కపాడియా హయాంలోనే వెలువడ్డాయి.
పోర్ట్ ఆఫ్ స్పెయిన్‌లో జరిగిన తొలి మ్యాచ్‌లో 45, 11 పరుగులు చేసిన శోధన్ గాయంతో తర్వాతి మూడు టెస్టులకు దూరమయ్యారు. కింగ్‌స్టన్‌లో జరిగిన ఆఖరి టెస్టులో బరిలోకి దిగినా పెద్దగా రాణించలేకపోయారు. ఆ తర్వాత 1962 వరకు ఫస్ట్‌క్లాస్ క్రికెట్‌లో కొనసాగినా జాతీయ జట్టులో మాత్రం చోటు దక్కించుకోలేకపోయారు. 43 ఫస్ట్‌క్లాస్ మ్యాచ్‌ల్లో 1802 పరుగులు, 73 వికెట్లు తీశారు. ఇందులో 4 సెంచరీలు, 7 అర్ధసెంచరీలు ఉన్నాయి. భారత్‌ తరుఫున టెస్ట్‌లలో తొలి మ్యాచ్‌లోనే సెంచరీ సాధించిన మొదటి బ్యాట్స్‌మన్‌ ఘనత ఇతని సొంతం.
దీపక్ శోధన్ 1928లో జన్మించారు. ఆయన ఎడంచేతి వాటం బ్యాటింగ్‌తో పాటు మీడియం పేస్ బౌలింగ్ చేసే శోధన్ భారత్ తరఫున మూడు టెస్టులు ఆడారు. 1952లో పాకిస్తాన్‌తో కోల్‌కతాలో జరిగిన టెస్టులో ఆయన అరంగేట్రం చేశారు. ఆడిన తొలి టెస్టు ఇన్నింగ్స్‌లోనే సెంచరీ చేసిన తొలి భారత క్రికెటర్‌గా దీపక్ శోధన్ గుర్తింపు పొందారు. ఆ తర్వాత జరిగిన వెస్టిండీస్ పర్యటనకు జట్టులో చోటు సంపాదించినా కేవలం ఒక్క టెస్టు మాత్రమే ఆడాడు.
ఆయన అత్యధిక సరాసరి పరుగులు 60.33 ను భారతీయ బ్యాట్స్‌మన్ గా నెలకొల్పారు. ఆయన గుజరాత్ క్రికెట్ జట్టుకు ప్రాతినిధ్యం వహించి, అధికంగా రంజీ క్రికెట్లో పాల్గొనేవారు. యువకునిగా యున్నప్పుడు ఆయన హాకీ క్రీడాకారుడు కూడా. ఎడమచేతి బ్యాట్స్‌మన్ అయినందున ఆయన "ఎడమచేతి హాకీ స్టిక్"ను వాడేవారు.
దావూద్‌ సాహెబ్‌ షేక్‌ తెలుగు రచయిత. ఆయన కర్నూలు ఉస్మానియా కళాశాలలో తెలుగు- హిందీ పండితులుగా విద్యాబోధన చేస్తూనే తెలుగు భాషాభివృద్ధి ధ్యేయంగా పలు కార్యక్రమాలను నిర్వహించారు. తెలుగులోకి పలు ఇతర బాషా గ్రంథాలను అనువదించి ప్రచురించారు. చివరి దశ వరకు తెలుగులో రచనలు గావించారు.
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాలలు రెండు, ప్రైవేటు మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల ఉంది.సమీప బాలబడి చల్లపల్లిలో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల చల్లపల్లిలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల చల్లపల్లిలోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం గ్రామం నుండి 5 కి.మీ.లోపు దూరంలో ఉన్నాయి.
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
పగోలులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
ఈ గ్రామానికి సమీపంలో మేకావారిపాలెం, పురిటిగడ్డ, నిమ్మగడ్డ, నడకుదురు, యార్లగడ్డ, వేములపల్లి గ్రామాలు ఉన్నాయి.
ఒకప్పుడు నాగాయిలంక వాస్తవ్యులైన సుదర్శనం, భద్రయ్యలు విజయవాడలో జాయింట్ వ్యాపారం ప్రారంభించారు. వ్యాపారం వారికి బాగా లాభించింది. భద్రయ్య ఏకైక కుమారుడు భాస్కరం చెన్నైలో ఇంటర్ చదువుతున్నాడు. భద్రయ్య భార్య మరణించినా సంసారం పట్ల విరక్తి ఉన్నదా అనిపించేలా కాలం గడిపేశాడు. చిన్ననాటే భర్త పోయిన సోదరి వంట చేసి, ఇల్లు గడుపుతూంటే లోటు తెలియకపోయినా స్నేహితుడు సుదర్శనం ఆడదిక్కు లేకుండా కుటుంబం పడివుండకూడదంటూ భద్రయ్యని రెండో పెళ్ళికి ఒప్పించాడు. అప్పటికే సుదర్శనానికి మూడో పెళ్ళి అయింది. భద్రయ్యని పెళ్ళికి ఒప్పించి, పేదరికంతో కుమార్తె పెళ్ళి చేయలేకపోతున్న తన దూరపు బంధువు కూతురుని తెచ్చి ఇంట్లో విడిది చేయించి పెళ్ళి చూపులు జరిపించారు.
అప్పుడే యౌవనంలోకి అడుగుపెట్టి దీపకళికలాగా ఉన్న పెళ్ళికూతురు పద్మని చూసి భద్రయ్య మతిపోయింది. ఐతే మధ్యవయసు గడిచిపోయి, వార్థక్యం మీదపడుతున్న భద్రయ్యని చూసి ఎటూ ఈ పెళ్ళి తప్పదు, ఈయనే కాస్త జుట్టు నల్లబడి, ముడతలు పోయి ఏదో శక్తి వల్ల పాతికేళ్ళ వయసు తరిగిపోతే బావుణ్ణని పద్మలో ఊహలు నడిచాయి. నీ ఇష్టం చెప్పమని సుదర్శనం అడిగితే, ఏమీ చెప్పలేక లోపలికి వెళ్ళిపోయింది.మౌనాన్నే అంగీకారంగా తీసుకుని పద్మకి భద్రయ్యతో వివాహం జరిపించారు. తనంత ఎత్తు ఎదిగిన కొడుకు భాస్కరానికి పెళ్ళి సంగతి చెప్పడానికి భద్రయ్య మొహం చెల్లలేదు. పరీక్షలు ముగించుకుని విజయవాడ రాగానే అతనికి విషయం తెలిసింది. లేత వయసులో ఉన్న అమ్మాయిని, వృద్ధాప్యంలోకి జారుకుంటున్న తండ్రి పెళ్ళిచేసుకోవడం అతని మనసును చివుక్కుమనిపించి, అయ్యో ఎంత దారుణం అనుకున్నాడు.
కొడుకు వరస అయ్యే భాస్కరాన్ని గురించి ఊహల్లో తేలి, ఉద్రేకంతో ఊగిపోయింది పద్మ. అతన్ని కట్టిపడేసుకోవాలని ఆఖరి నిమిషంలో చాలాసార్లు ధైర్యం కోల్పోయి, రక్తంలో ఇంకిపోయిన సాంసారిక ధర్మాలు వెనక్కిలాగగా వెనకడుగు వేసింది. నిజానికి భాస్కరాన్ని గురించి పొరపాటు అంచనా వేసి దెబ్బతింది.
సుదర్శనానికి జీవితంలో అతిపెద్ద విషాదం ఆయన కూతురు సరోజినికి ఒక ప్రమాదంలో నుదురు, కళ్ళు తప్ప మొహం అంతా కాలిపోయి మాడిపోయి ఉండడం. శరీరలావణ్యం, శ్రావ్యమైన కంఠం వంటి అన్ని గుణాలు ఉన్నా ఇది పెద్ద లోపంగా ఉండడంతో ఆమె నిరంతరం మేలిముసుగు వేసుకునే ఉంటుంది. భాస్కరరావును అల్లుణ్ణి చేసుకోవాలని సుదర్శనం ఆరాటపడ్డా మేలిముసుగు తొలగిన సరోజిని ముఖం చూసి భాస్కరం షాక్ కు గురవుతాడు. ఈ జన్మకి అసలు పెళ్ళే చేసుకోనంటాడు. దీనితో సుదర్శనం, భద్రయ్యల మధ్య వ్యాపార బంధం తెగిపోతుంది, తప్పుడు లెక్కలు కట్టి భద్రయ్యని పగపట్టి ముంచేస్తాడు సుదర్శనం. కుంగిపోయిన భద్రయ్య గుండెపోటుతో మరణిస్తాడు. దెబ్బ మీద దెబ్బగా భాస్కరం, పద్మ, భద్రయ్య సోదరి ఉంటున్న అద్దె ఇల్లు కాలి సమస్తం బూడిదైపోతుంది. భాస్కరం బట్టల కొట్టులో గుమాస్తాగా కుటుంబాన్ని నడుపుకొస్తూంటాడు.
భర్త పోయిన నాలుగు నెలలకే పద్మ ప్రవర్తన, వేషంలో మార్పు వచ్చింది. ఎదుటి డాబా కుర్రాడు తనకేసి వెకిలిగా చూస్తూ, పది రూపాయల నోటు రెపరెపలాడిస్తే ముందు చీదరించుకున్నా క్రమంగా లోబడిపోయింది. డబ్బు, శారీరక సుఖాలకు లొంగిపోయిన ఆమె గర్భవతి కావడంతో ముఖం చెల్లక కృష్ణకి స్నానానికి వెళ్ళి ఆడపడుచు కళ్ళుగప్పి గుడివాడ చేరుకుంది. అక్కడి నుంచి బందరు చేరింది. బిడ్డ పుట్టింది, పోషించడానికి చేతులు మారింది. జీవితం కుక్కలు చింపిన విస్తరి అయిపోయింది.
సుదర్శనం డబ్బు ఎరచూపి సరోజినికి ఓ పనికిమాలినవాణ్ణి ఇచ్చి పెళ్ళి చేశాడు. సానికొంపలు మరిగిన అతను, తగిలించుకున్న సుఖవ్యాధులు అమాయకురాలైన భార్యకు అంటించాడు. డబ్బుయావతో మామని ఆర్పేయాలని చూసినా, ఘటికుడైన సుదర్శనం అతని వేషాలకు లొంగలేదు. చివరకి సరోజిని భర్త అంటించిన రోగాలతో వేగి వేగి మరణించింది. కూతురు శవంపై పడి ఏడ్చిన సుదర్శనం, తేరుకుని అల్లుణ్ణి అవతలకి గెంటి తలుపేసుకున్నాడు. సుదర్శనం అల్లుడి ప్రాపకంలో ఆ కొన్నాళ్ళు పద్మ సుఖంగానే జీవించింది, అతను అధోగతి పాలవడంతో దారితప్పినవాళ్ళ వాడలో పూరిగుడిసెలోకి మారింది.
పెద్దమనుషుల్లా చలామణి అయ్యే దొంగలు, రాక్షసుల్లాంటి పోలీసులు పీక్కుతినగా శవప్రాయంగా మారిపోయిన పద్మకు ఆ చీకట్లో వెలుగులా భాస్కర్రావు ఎదురయ్యాడు. పిన్నిని పెద్దమనసుతో ఇంటికి ఆహ్వానించినా నిరాకరించింది. నేనెలాగూ అగాథంలో పడ్డాను, దీనిలోంచి బయటపడడం అసంభవం. నువ్వు పాపను తీసుకెళ్ళు అని కోరగా నిద్రపోతున్న పాపను కన్నీళ్ళతో భాస్కరం భుజాన వేసుకుని బయలుదేరడంతో నవల ముగుస్తుంది.
మంచీ చెడూ నవలను రచయిత శారద 1953-54లో రచించారు. విజయవాడ నేపథ్యంగా, 1950లు రచనా కాలంగా స్వీకరించి ఈ నవల రాశారు. రచయిత శారద అసలు పేరు ఎస్. నటరాజన్. ఏడో తరగతి చదువుతున్న సమయంలో చదువు వదిలిపెట్టి, మద్రాసు నుంచి తెనాలి ముసలి తండ్రితో పాటుగా వచ్చేశారు శారద. ఆయన బంధువు ఎల్లాప్రగడ భీమారావు హోటల్లో పనికి కుదిరి, కష్టపడి తండ్రినీ, తననీ పోషించుకునేవారు. ఆ వయసులో తెలుగు తెలుసుకుని, కూడబలుక్కుని అక్షరాలు నేర్చుకుని సాహిత్యం చదవడం ప్రారంభించారు. ఆయన జీవన నేపథ్యం నవలకు తాత్త్విక భూమిక సమకూర్చిందని విమర్శకుల అభిప్రాయం. ఆయన నివసించిన తెనాలి పట్టణం కూడా రచనకు నేపథ్యాన్ని సమకూర్చింది. తెనాలిలోనే నాస్తికోద్యమం, నవ్య మానవవాదం, మార్క్సిజం వంటివి ప్రభావితం చేశాయి. ఈ నేపథ్యంలో శారద రచించిన మంచీ చెడూ నవలను 1953, 1954 కాలంలో ఆంధ్రపత్రికలో నవలను సీరియల్ గా ప్రచురించారు.
రాష్ట్రాల పునర్విభజన కమిషన్ లేదా ఫజల్ అలీ కమిషన్ డిసెంబర్ 29, 1953లో భారత కేంద్ర ప్రభుత్వం రాష్ట్రాల సరిహద్దులను పున:సమీక్షించడంలో సలహా ఇచ్చేందుకు ఏర్పరిచింది. దాదాపుగా రెండేళ్ళ తర్వాత, 1955లో భారతదేశంలో 16 రాష్ట్రాలు, మూడు కేంద్రపాలిత ప్రాంతాలు ఏర్పరిచేలా సూచిస్తూ నివేదిక సమర్పించింది. పునర్విభజన కమీషన్లో ఫజల్ అలీ, కె.ఎం.పణిక్కర్, హెచ్.ఎం.కుంజ్రూలు ఉన్నారు. కమిషన్ చేసిన సలహాల్లో కొన్నిటిని కేంద్ర ప్రభుత్వం 1956 నాటి రాష్ట్రాల పునర్విభజన చట్టం, 1956లో పరిగణనలోకి తీసుకుంది.
ఈ రాష్ట్రాల సరిహద్దులు బ్రిటీష్ ఇండియా నుంచి పరంపరగా వచ్చాయి, పరిపాలనకు సులభమైనవి కావు. ఈ రాష్ట్రాల అంతర్గత ప్రావిన్సుల సరిహద్దులు చారిత్రిక ఘటనలు, బ్రిటీష్ వారి రాజకీయ, సైనిక, వ్యూహాత్మక ప్లానింగ్ కు ఫలితంగా ఏర్పడుతూ వచ్చాయి. ప్రభుత్వం రాష్ట్రాల సరిహద్దులు పునర్విభజన చేయాలని అంగీకరించినా ఏ ప్రాతిపదికన అన్నది అప్పటికి నిర్ణయం కాలేదు.
కాల్సియం హైడ్రాక్సైడ్ ఒక రసాయన సంయోగ పదార్థం. ఇది ఒక అకర్బన రసాయన సమ్మేళన పదార్థం. కాల్సియం హైడ్రాక్సైడ్ ను వ్యావహారికంలో తడి సున్నం/విరిసిన సున్నం అంటారు. కాల్సియం హైడ్రాక్సైడ్ రసాయనిక సంకేత పదం 2. కాల్సియం హైడ్రాక్సైడ్ రంగులేని స్పటిక రూపంలో లేదా తెల్లనిపొడి లా ఉంటుంది. సున్నం లేదా క్విక్ లైమ్ అనబడు కాల్సియం ఆక్సైడ్ నీటిలో కరిగించడంవలన,లేదా నీటితోస్లాక్డ్ చెయ్యడం వలన కాల్సియం హైడ్రాక్సైడ్ ను ఉత్పత్తి చేయుదురు.కాల్సియం హైడ్రాక్సైడ్ ను పలురకాల ఉపయోగిస్తారు. ఆహార పదార్థాల తయారీలో కూడా కాల్సియం హైడ్రాక్సైడ్ ను ఉపయోగిస్తారు. కాల్సియం హైడ్రాక్సైడ్ సంతృప్త ద్రావనాన్ని సున్నపు నీరు అని వ్యవహరిస్తారు.
కాల్సియం హైడ్రాక్సైడ్ నీటిలో గా కరుగును. కాల్సియం హైడ్రాక్సైడ్ పాక్షికముగానీటిలో కరిగి హైడ్రాక్సైల్అనయాన్ ను విడుదల చేయును.
సాధారణ ఉష్ణోగ్రతవద్ద కాల్సియం హైడ్రాక్సైడ్ శుద్ధమైన నీటిలో కరగడం వలన 12.5 వరకు కలిగిన క్షార ద్రావణం ఏర్పడును. అందువలన కాల్సియం హైడ్రాక్సైడ్ ద్రావణాలు తీవ్రమైన రసాయన కాలిన గాయాలు ఏర్పరచును.ద్రావణం యొక్క విలువ ఆధారంగా కాల్సియం హైడ్రాక్సైడ్ ద్రావణీయత మారును.
నీటిలోమజ్జిగ వలె తెల్లగా తేలియాడు కాల్సియం హైడ్రాక్సైడ్ పార్టికిల్స్ ను మిల్క్ ఆఫ్ లైమ్ అంటారు.మిల్క్ ఆఫ్ లైమ్ కలిగిన ద్రవాన్నిసున్నపు నీరు అంటారు.సున్నపు నీరు మధ్య స్థాయి శక్తి కలిగిన క్షార ధర్మం కలిగి ఆమ్లాలతో చర్య జరుపును. అలాగే అల్యూమినియం వంటి లోహాల తోరసాయన చర్య జరుపును.అలాగే ఇనుము ఉక్కు వంటి లోహాల మీద రక్షిత పొరలా ఏర్పడి ఆలోహాల ఉపరితలాన్ని క్షయికరణ నుండి రక్షించును.
కాల్సియం హైడ్రాక్సైడ్ ను నీటిని శుద్ధిచేయుటకు,అలాగే నీటిని శుద్ధి చేయుటలో గా ఉపయోగిస్తారు. నీటిలోని మాలిన అణువులను ఇది గ్రహించడం ద్వారా, వాటిని తొలగించి,నీటిని తేట పరచును. ఇది తక్కువ ఖర్చుతో కూడిన ప్రక్రియ.అలాగే గొట్టాలద్వారా ప్రవహించు నీటిలో కాల్సియం హైడ్రాక్సైడ్ ను కలిపి నిటి ని పెంచడం వలన,నీటిఆమ్లా గుణం తగ్గి,గొట్టాల క్షయికరణ జరగదు.
కాల్సియం హైడ్రాక్సైడ్ తెల్లని ఘన పదార్థం.వాసన ఉండదు.కాల్సియం హైడ్రాక్సైడ్ అణుభారం 74.093గ్రాములు/మోల్.సాధారణ ఉష్ణోగ్రత వద్ద కాల్సియం హైడ్రాక్సైడ్ సాంద్రత 2.211గ్రాములు/సెం.మీ3. కాల్సియం హైడ్రాక్సైడ్ ద్రవీభవన స్థానం 580 (ఈ ఉష్ణోగ్రతవద్ద నీటిని కోల్పోయి,వియోగం చెందును.
కాల్సియం హైడ్రాక్సైడ్ ను 512 వరకు వేడిచేసిన ఈ రసాయన పదార్థం వియోగం చెందటం వలన కాల్సియం ఆక్సైడ్, నీరుగా ఏర్పడును.
ఖనిజ రూపంలో అయినచో పోర్ట్ లాండైట్ అనునది అరుదుగా అగ్నిశిలలో, రూపాంతర శిల లలో,ప్లుటోనిక్ రాళ్ళలోలభిస్తుంది. అలాగే కాల్చిన బొగ్గు డంప్ లలో కూడాలభించును. అంతియే కాకుండా-రకపు నక్షత్ర వాతావరణ మండలంలో కూడా గుర్తించారు.
పరిశోధన,ప్రయోగ శాలలో సజల కాల్సియం క్లోరైడ్, సోడియం హైడ్రాక్సైడ్ సజలద్రావణాలను మిశ్రమం చేసి చర్య జరిపించడం ద్వారా ఉత్పత్తి చేయుదురు.
అడ్వకేట్ నారాయణ కొడుకు అర్జున్ , ఎస్.ఐ. కోటేశ్వరరావు కొడుకు అశ్విన్ స్నేహితులు. పనీపాటా లేకుండా తిరిగే వీరికి ఓ స్నేహితుడి పెళ్ళిలో నీలవేణి , సుప్రియ లతో పరిచయం జరుగుతుంది. అనాథనే పెళ్ళి చేసుకోవాలన్నది నీలవేణి అభిప్రాయమైతే, కుటుంబం వున్న ఓ ఆస్తిపరుడిని పెళ్ళాడాలన్నది సుప్రియ కోరిక. నీలవేణి పడేసేందుకు అనాథగా డ్రామా మొదలెట్టి ఆమెను సొంతం చేసుకుంటాడు అర్జున్. అంతలోనే సడెన్‌గా వీరి పెళ్ళయిపోతుంది. వేరు కాపురం పెట్టేందుకు అర్జున్ వాళ్ళ ఇంటిలోనే అద్దెకు దిగుతుంది నీలవేణి. ఈ విషయం తెలిసినా అర్జున్ ఏం చేయలేని పరిస్థితి. తన కుటుంబం విషయం నీలవేణికి తెలీకుండా, తన పెళ్ళి విషయం కుటుంబానికి తెలీకుండా అశ్విన్‌ని నీలవేణి భర్తగా తన ఇంటివారికి పరిచయం చేస్తాడు అర్జున్. సరిగ్గా అలాంటి పరిస్థితుల్లోనే అశ్విన్, సుప్రియలు పెళ్ళి జరుగుతుంది. అనుకోని పరిస్థితులలో ఆ ఇంట్లో అర్జున్ భార్యగా సుప్రియ పరిచయం అవుతుంది. చివరికి ఈ కన్ఫ్యూజన్ డ్రామా ఎలా ముగిసింది అన్నదే సినిమా.
ఈడోరకం ఆడోరకం 2016 ఏప్రిల్ 14వ తేదీన విడుదలైన తెలుగు హాస్య చిత్రం. ఏకే ఎంటర్‌టైన్‌మెంట్స్‌ ప్రై.లి. పతాకంపై నిర్మించిన ఈ సినిమా "క్యారీ ఆన్‌ జట్టా" అనే పంజాబీ చిత్రానికి పునఃనిర్మాణం.ఈ చిత్రప్రసార హక్కులు జెమినీ టీవీ కొనుగోలు చేసింది.
1877లో మరాఠా భాషలో స్త్రీల గురించి ఓ పత్రికను ప్రారంభించారు. పురుషాధిక్యాన్ని తేలికైన భాషలో ఆమె ప్రచురించేవారు. గర్భవతియైన ఒక బ్రాహ్మణ వితంతువు నిర్బంధంగా తన బిడ్డను చంపుకోవాల్సి రావడం, ఆపైన ఆమెకు ద్వీపాంతరవాస శిక్ష విధించడం వంటివాటి నేపథ్యంలో తారాబాయి షిండే స్త్రీ పురుష అసమానతలపై పుస్తకాన్ని రచించారు. సమాజంలో స్త్రీ పట్ల పురుషుల ధోరణి, ద్వంద్వ ప్రమాణాలు వంటివాటిని ఎత్తిచూపించేందుకు, తూర్పారబట్టేందుకు వ్యంగ్యాన్ని, ఎత్తిపొడుపును సాధనంగా ఎంచుకున్నారు. చక్కని మరాఠీలో ప్రత్యేకమైన శైలిలో రచనలు చేశారు.
తారాబాయి షిండే జన్మించిన మహారాష్ట్రలో ఇతర భారతదేశ స్థితిగతులకు భిన్నంగా రాజవంశీకులైన మహిళలు రాజ్యతంత్రంలో సలహాలు ఇవ్వడం, సూచనలు చేయడం, సింహాసనంపై వారసులు లేని స్థితివుంటే తామే స్వయంగా పాలించడం వంటి పరిస్థితులు ఉండేవి. భక్తకవులు కొందరిలో స్త్రీలు కూడా వుండేవారు. బ్రాహ్మణ కుటుంబంలోని స్త్రీలకు విద్య రావడంతో పాటు, పాండిత్యం ఉండడమూ ఉంది. భారతదేశపు తొలి మహిళా వైద్యురాలు మహారాష్ట్ర నుంచే వచ్చారు. ఐతే మరోవైపు స్త్రీల పట్ల కుటుంబంలో అణచివేత, దారుణమైన ఆచారాలు వంటివీ కొనసాగుతూనే ఉన్నాయి.
మహారాష్ట్రలోని బిరార్ ప్రాంతంలోని బుల్దానా పట్టణంలో 1830వ సంవత్సరంలో జన్మించారు. మరాఠా కుటుంబంలో జన్మించిన తారాబాయి తండ్రి డిప్యూటీ కమీషనర్ ఆఫీసులో సీనియర్ క్లర్క్. తారాబాయి తండ్రి సంస్కర్త జ్యోతిరావ్ పూలే నడిపే సత్యశోధక్ సమాజ్లో సభ్యునిగా ఉండేవారు. అప్పట్లో మహారాష్ట్ర ప్రాంతంలో బాలికల పాఠశాలలు అందుబాటులో లేకపోవడంతో తారాబాయి ఇంటిలోనే మరాఠీ నేర్చుకుంది. మరాఠీలో చదవను, వ్రాయను వచ్చిన తారాబాయికి ఇంగ్లీషు కొద్దిమేరకు వచ్చివుండొచ్చని పరిశోధకుల అభిప్రాయం.
ఆనాటి సంప్రదాయాన్ని అనుసరించి తారాబాయికి చిన్ననాటనే వివాహం అయింది. అయితే తారాబాయి భర్త తమ ఇంటికే ఇల్లరికం రావడంతో ఆమె తన వైవాహిక జీవితాన్ని కూడా పుట్టింటనే గడిపారు.